Държавен вестник, бр. 99, 2014 г., стр. 27

БРОЙ  99	
Д Ъ Р Ж А В Е Н  В Е С Т Н И К 	
СТР.  27  
(5) Съветът по сигурността на пристани­
щето:
1. проучва и анализира актуалните заплахи 
за сигурността на пристанището и тенденциите 
в тази област с оглед внасяне на промени в 
плана за сигурност на пристанището;
2. прави предложения за промяна на нивото 
на сигурност на пристанището;
3. прави предложения за въвеждане на 
допълнителни временни мерки за сигурност 
без повишаване на нивото на сигурност;
4. прави предложения за въвеждане на 
други мерки, дейности или процедури, кои­
то имат пряко или косвено отношение към 
сигурността на пристанището;
5. в случаите на потенциална заплаха или 
риск за сигурността на пристанището коорди­
нира действията и разпределя задачите между 
ведомствата, юридическите и физическите 
лица, които имат отношение към постигане 
на неговата сигурност;
6. в случаите на потенциална заплаха 
или риск за сигурността на пристанището 
осъществява контрол върху дейността на 
всички лица, които извършват или ползват 
пристанищни услуги или дейности, когато 
техните действия или бездействия могат да 
създадат условия за нарушаване сигурността 
на пристанището.
(6) Съветът по сигурността на приста­
нището се свиква на редовни заседания  
най-малко веднъж на шест месеца и на из­
вънредни заседания – по искане на всеки от 
членовете на съвета или на изпълнителния 
директор на Изпълнителна агенция „Морска 
администрация“, при проява на конкретен риск 
или заплаха за сигурността на пристанището 
или при възникване на условия за такъв риск 
или заплаха.
(7) Съветът по сигурността на пристанище­
то може да заседава, ако присъстват повече от 
половината от неговите членове. Решенията 
се вземат с мнозинство повече от половина­
та от присъстващите. За всяко заседание се 
води протокол, който се подписва от всички 
присъстващи членове на съвета.
(8) На първото си заседание съветът по 
сигурността на пристанището приема пра­
вилник за своята работа, в който следва да са 
уредени периодичността и редът за свикване и 
провеждане на заседанията, начините за връз­
ка и взаимодействие на членовете на съвета 
при проява на конкретен риск или заплаха, 
както и всички други въпроси, свързани с 
осъществяване на посочените в ал. 5 функции.
Раздел V
Офицер по сигурността на пристанище
Чл. 81. (1) Всеки орган по сигурността на 
пристанище определя офицер по сигурността 
за съответното пристанище.
(2) Един офицер по сигурността може да се 
определи за повече от едно пристанище, ако 
операторът на тези пристанища е един и същ.
(3) Когато пристанищният оператор на 
повече от едно пристанище е определил офи­
цер по сигурността за всяко едно от тях, той 
може да определи един от офицерите като 
координатор.
(4) Офицерът по сигурността е служител 
на пристанищния оператор и лице за контакт 
с представителите на Министерството на 
транспорта, информационните технологии и 
съобщенията, Изпълнителна агенция „Мор­
ска администрация“, Министерството на 
вътрешните работи и на Държавна агенция 
„Национална сигурност“ по въпросите на 
сигурността на пристанището. В случаите по 
ал. 3 лице за контакт е офицерът координатор.
Чл. 82. Офицерът по сигурността на прис­
танището:
1. провежда първоначален преглед на 
сигурността на пристанището, като отчита 
съответната оценка по сигурността на прис­
танището;
2. съдейства при разработването на оцен­
ката за сигурност и на плана за сигурност на 
пристанището и отговаря за поддържането им;
3. прилага плана за сигурност на приста­
нището и провежда тренировки във връзка 
с неговото изпълнение;
4. извършва редовни проверки по сигур­
ността на пристанището с цел гарантиране 
на постоянното прилагане на мерките за 
сигурност;
5. предлага внасянето на промени в плана 
за сигурност на пристанището с цел отстраня­
ване на недостатъци или обновяване на плана;
6. осигурява обучение на лицата, отговорни 
за сигурността на пристанището;
7. докладва пред Изпълнителна агенция 
„Морска администрация“ и пред офицера по 
сигурността на пристанищния район и съхра­
нява протоколи за събития, които заплашват 
сигурността на пристанището;
8. координира прилагането на плана за 
сигурност на пристанището с офицера по 
сигурността на пристанищния район, офицера 
по сигурността на компанията и с офицера 
по сигурността на кораба;
9. следи за спазване на изискванията към 
лицата, отговорни за сигурността на прис­
танището;
10. следи за правилното управление, тест­
ване, калибриране и поддържане на оборуд­
ването по сигурността;
11. съдейства на офицера по сигурността на 
кораба за идентифициране на лицата, които 
ще се качват на борда на кораба;
12. координира действията по изпълнение 
на плана за сигурност със службите по си­
гурността;